**ApstiprinĀTS**

Jaunlaicenes pagasta pārvaldes

iepirkuma komisijas

2015.gada 23.marta sēdē

 Protokols Nr.1

Iepirkuma

**“Jaunlaicenes pagasta autoceļu uzturēšana**

 **2015. gada pavasara- vasaras sezonā”**

(identifikācijas Nr. JPP 2015/1)

**NOLIKUMS**

(Iepirkums Publisko iepirkumu likuma 8.2 panta kārtībā)

Alūksnes novada Jaunlaicenes pagastā

2015

1. Vispārīgā informācija

# **1.1. Iepirkuma identifikācijas numurs**

 Iepirkuma identifikācijas Nr. JPP 2015/1

**1.2. Pasūtītājs**

Alūksnes novada pašvaldības Jaunlaicenes pagasta pārvalde

 Adrese: „Ezerrozes”, Jaunlaicene, Jaunlaicenes pagasts, Alūksnes novads, LV- 4336

 Reģistrācijas numurs: 90009489925

 Tālruņa numurs: 64381146

 Faksa numurs:64381146

 e-pasta adrese: jaunlaicene@aluksne.lv

Kontaktpersona: Judīte Kaktiņa, mob.t. 29489910

**1.3. Iepirkuma metode**

Iepirkuma procedūra tiek organizēta saskaņā ar Publisko iepirkumu likuma 8.2 pantu un šajā nolikumā noteikto kārtību.

## 1.4. Pretendenta iespēja iepazīties ar iepirkuma nolikumu un tā saņemšana

1.4.1. Ar iepirkuma nolikumu var iepazīties darba dienās no plkst.8.00 līdz 16.00 Alūksnes novada Jaunlaicenes pagasta pārvaldē, „Ezerrozēs”, Jaunlaicenes pagastā, Alūksnes novadā, pie sekretāres līdz 1.6.1.apakšpunktā minētā piedāvājuma iesniegšanas termiņa beigām.

1.4.2. Elektroniskā veidā visi iepirkuma dokumenti bez maksas pieejami pasūtītāja mājas lapā [www.aluksne.lv](http://www.aluksne.lv) sadaļā „Pašvaldības iepirkumi” pie attiecīgā iepirkuma.

1.4.3. Visas iepirkuma nolikuma izmaiņas un papildinājumi tiks publicēti pasūtītāja mājas lapā [www.aluksne.lv](http://www.aluksne.lv) sadaļā „Pašvaldības iepirkumi” pie attiecīgā iepirkuma.

1.4.4. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.

**1.5. Informācijas sniegšana**

* + 1. Visi jautājumi par iepirkuma procedūras dokumentos iekļautajām prasībām attiecībā uz piedāvājuma sagatavošanu un iesniegšanu vai pretendentu atlasi adresējami laikus norādītajā e-pasta adresē jaunlaicene@aluksne.lv, bet ne vēlāk kā 3 (trīs) dienas pirms piedāvājuma iesniegšanas termiņa beigām.
		2. Papildus informāciju Pasūtītājs nosūta pretendentam, kas uzdevis jautājumu, un vienlaikus ievieto šo informāciju Alūksnes novada mājas lapā [www.aluksne.lv](http://www.aluksne.lv), kurā ir pieejami iepirkuma procedūras dokumenti, norādot arī uzdoto jautājumu.
		3. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esamību. Piedāvājumu vērtēšanas laikā līdz rezultātu paziņošanai pasūtītājs nesniedz informāciju par vērtēšanas procesu.

**1.6. Piedāvājumu iesniegšanas vieta, datums, laiks un kārtība**

1.6.1. Piedāvājumi var tikt iesniegti personīgi vai nosūtīti pa pastu Alūksnes novada Jaunlaicenes pagasta pārvaldei, „Ezerrozēs”, Jaunlaicenes pagastā, Alūksnes novadā **līdz 2015.gada 7.aprīlim, plkst.10.00.** Pasta sūtījumam jābūt nogādātam šajā punktā norādītajā adresē līdz iepriekš minētajam termiņam.

1.6.2. Saņemot piedāvājumus, Pasūtītāja pārstāvis uz aploksnes vai iepakojuma atzīmē saņemšanas datumu un laiku.

1.6.3. Visi piedāvājumi, kas Alūksnes novada pašvaldībā saņemti pēc 1.6.1. punktā norādītā laika, netiek skatīti un tiek neatvērti atgriezti atpakaļ iesniedzējam.

1.6.4. Pēc piedāvājumu iesniegšanas termiņa beigām pretendents nevar savu piedāvājumu grozīt.

1.6.5. Pretendenta iesniegtais piedāvājums ir derīgs, tas ir, tam saistošs līdz iepirkuma līguma noslēgšanai, bet ne ilgāk kā 60 dienas, skaitot no Nolikuma 1.6.1.punktā noteiktās piedāvājumu iesniegšanas dienas.

**1.7. Piedāvājuma noformēšana**

1.7.1. Piedāvājums jāiesniedz aizlīmētā aploksnē ar norādi „Piedāvājums iepirkuma procedūrai „Jaunlaicenes pagasta autoceļu uzturēšana 2015.gada pavasara- vasaras sezonā” (identifikācijas Nr. JPP 2015/1). Neatvērt līdz 2015.gada 7.aprīlim, plkst.10.00”. Aploksnes aizmugurē jāuzrāda pretendenta nosaukums, reģistrācijas numurs un adrese.

1.7.2. Piedāvājums jāiesniedz par visu apjomu. Katrs pretendents var iesniegt vienu piedāvājuma variantu.

1.7.3.  Piedāvājums jāsagatavo latviešu valodā, datorrakstā, skaidri salasāms, bez labojumiem un dzēsumiem, tam jābūt ar piedāvājumā iekļauto dokumentu atbilstošu satura rādītāju, lapām jābūt cauršūtām un sanumurētām. Uz pēdējās lapas aizmugures cauršūšanai izmantojamais diegs nostiprināms ar pārlīmētu lapu, kurā norādīts cauršūto lapu skaits, datums, vietas nosaukums, uzņēmuma zīmoga nospiedums un ko ar savu parakstu apliecina pretendenta pārstāvis, paraksta atšifrējums un amata nosaukums.

1.7.4. Ja pretendents iesniedz dokumentu kopijas, kopijas lapas augšējā labajā stūrī jābūt attiecīgam uzrakstam ar lielajiem burtiem „KOPIJA”. Piedāvājumā iekļauto kopiju pareizību apliecina ar apliecinājumu, kurā norādīts apliecinājums par kopiju autentiskumu oriģinālam, kopiju lapas numuri, un kuru ar zīmogu un parakstu apliecina paraksttiesīga persona.

2. Informācija par iepirkuma priekšmetu

2.1. Iepirkuma priekšmets: „Jaunlaicenes pagasta autoceļu uzturēšana 2015. gada pavasara- vasaras sezonā” (identifikācijas Nr. JPP 2015/1).

2.2.CPV kods 50230000-6.

2.3. Pretendenti piedāvājumu drīkst iesniegt par vienu vai vairākām iepirkuma daļām atbilstoši tehniskajai specifikācijai.

3.Prasības pretendentiem un iesniedzamie dokumenti

**3.1. Pasūtītājs izslēdz pretendentu no dalības iepirkumā jebkurā no šādiem gadījumiem:**

3.1.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

3.1.2. pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*.

3.1.3.3.1.1. un 3.1.2.punktu nosacījumi attiecas arī uz personu grupas vai personālsabiedrības kā pretendenta dalībniekiem.

**3.2. Pretendenta kvalifikācijas prasības un iesniedzamie dokumenti**

3.2.1. Pretendentam jābūt reģistrētam Komercreģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām. Jāiesniedz apliecināta dokumenta kopija.

3.2.2. Pretendentam jāiesniedz piedāvājums iepirkumamsaskaņā ar nolikuma 3.pielikumu „Piedāvājums iepirkumam”.

3.2.3. Pretendentam jāiesniedz apliecinājums, ka tā rīcībā ir tehnika, kas nepieciešama iepirkuma priekšmeta izpildei atbilstošā kvalitātē un termiņā.

3.2.4. Visi dokumenti jāparaksta pretendenta paraksttiesīgajai personai vai viņa pilnvarotai personai. Ja piedāvājumu paraksta pilnvarota persona, jāpievieno pilnvaras kopija.

4. Piedāvājuma cena

4.1. Piedāvājumam jābūt izteiktam EUR (*euro*) bez PVN, atsevišķi jānorāda piedāvājuma cena ar PVN.

4.2. Piedāvājuma cenā jāiekļauj visas izmaksas, kas saistītas ar darbu izpildi saskaņā ar Tehnisko specifikāciju, tai skaitā transporta izmaksas, nodokļus, nodevas, piedāvātās atlaides un citas izmaksas.

4.3. Piedāvājumā cenas ir jānorāda ar precizitāti 2 (divas) zīmes aiz komata.

4.4.Vērtējot piedāvājumu, komisija ņems vērā cenu bez pievienotās vērtības nodokļa.

5. Piedāvājumu vērtēšana un lēmuma pieņemšana

5.1. Iepirkuma komisija pārbaudīs piedāvājumu atbilstību iepirkuma nolikuma 1.6. un 1.7.punktā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām nolikumā norādītajām prasībām. Neatbilstošie piedāvājumi var tikt noraidīti bez tālākas vērtēšanas.

5.2. Iepirkuma komisija pārbaudīs piedāvājumu atbilstību iepirkuma nolikuma 3.2.punktā norādītajām prasībām (kvalifikācijas prasībām). Par atbilstošiem tiks uzskatīti tikai tie piedāvājumi, kuri atbilst visām nolikumā norādītajām prasībām. Neatbilstošie piedāvājumi tiks noraidīti bez tālākas vērtēšanas.

5.3. Iepirkuma komisija pārbaudīs piedāvājuma atbilstību Tehnisko specifikāciju prasībām. Par atbilstošiem tiks uzskatīti tie piedāvājumi, kuri atbilst Tehnisko specifikāciju prasībām un nolikumā norādītajām prasībām. Neatbilstošie piedāvājumi tiks noraidīti bez tālākas vērtēšanas.

5.4. Finanšu piedāvājuma vērtēšanas laikā iepirkuma komisija pārbaudīs piedāvājumu atbilstību iepirkuma nolikuma 4.punktā norādītajām prasībām. Neatbilstošie piedāvājumi tiks noraidīti bez tālākas vērtēšanas. Atbilstošiem piedāvājumiem pārbaudīs, vai piedāvājumā nav aritmētisku kļūdu. Ja šādas kļūdas tiks konstatētas, iepirkuma komisija šīs kļūdas izlabos. Vērtējot finanšu piedāvājumu, pasūtītājs ņems vērā labojumus. Ja Pretendenta iesniegtais piedāvājums tiks uzskatīts par nepamatoti lētu, Iepirkuma komisija rīkosies saskaņā ar likuma „Publisko iepirkumu likums” 48.pantu.

5.5. No piedāvājumiem, kas atbilst visām nolikuma prasībām, komisija izvēlēsies piedāvājumu ar viszemāko cenu.

5.6. Nolikuma 3.1.punktā minēto apstākļu esamību (Publisko iepirkumu likuma 8.2 panta piektā daļa) komisija pārbauda tikai attiecībā uz pretendentu, kuram būtu piešķiramas līguma slēgšanas tiesības atbilstoši Publisko iepirkumu likuma 8.2 panta trešajā daļā minētajām prasībām un kritērijiem. Lai izvērtētu pretendentu saskaņā ar Publisko iepirkumu likuma 8.2 panta piekto daļu, pasūtītājs:

5.6.1. attiecībā uz pretendentu (neatkarīgi no tā reģistrācijas valsts vai pastāvīgās dzīvesvietas), izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

5.6.1.1. par nolikuma 3.1.1. punktā minētajiem faktiem — no Uzņēmumu reģistra,

5.6.1.2. par nolikuma 3.1.2. punktā minēto faktu — no Valsts ieņēmumu dienesta un Latvijas pašvaldībām. Pasūtītājs minēto informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot pretendenta piekrišanu;

5.6.2. attiecībā uz ārvalstī reģistrētu vai pastāvīgi dzīvojošu pretendentu papildus pieprasa, lai tas iesniedz attiecīgās ārvalsts kompetentās institūcijas izziņu, kas apliecina, ka uz to neattiecas Publisko iepirkumu likuma 8.2 panta piektajā daļā noteiktie gadījumi. Termiņu izziņu iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkumā;

5.6.3. Atkarībā no atbilstoši 5.6.1.2. punktam veiktās pārbaudes rezultātiem pasūtītājs:

5.6.3.1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;

5.6.3.2 informē pretendentu par to, ka tam konstatēti nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 darbdienas pēc informācijas izsniegšanas vai nosūtīšanas dienas — konstatēto parādu nomaksai un parādu nomaksas apliecinājuma iesniegšanai. Pretendents, lai apliecinātu, ka tam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, iesniedz attiecīgi pretendenta vai tā pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai pašvaldības izdotu izziņu par to, ka attiecīgajai personai laikā pēc pasūtītāja nosūtītās informācijas saņemšanas dienas nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja noteiktajā termiņā minētie dokumenti nav iesniegti, pasūtītājs pretendentu izslēdz no dalības iepirkumā.

5.7. Ja iepirkumu komisija nepieciešamo informāciju par pretendentu, kura ir pamats pretendenta izslēgšanai no turpmākās dalības iepirkumā, iegūst tieši no kompetentās institūcijas, datubāzēs vai no citiem avotiem, pretendents ir tiesīgs iesniegt izziņu vai citu dokumentu par attiecīgo faktu gadījumos, kad pasūtītāja iegūtā informācija neatbilst faktiskajai situācijai.

5.8. Trīs darba dienu laikā pēc lēmuma pieņemšanas pasūtītājs informē visus pretendentus par komisijas pieņemto lēmumu.

6. Līguma slēgšana un apmaksas nosacījumi

6.1. Ar iepirkuma uzvarētāju tiks slēgts līgums atbilstoši iepirkuma nolikumam, pretendenta piedāvājumam un šiem darbiem izdalītajam finansējumam.

6.2. Paredzamais līguma izpildes termiņš: 2015. gada 13.aprīlis - 2015. gada 31. oktobris.

6.3. Apmaksas nosacījumi **–** apmaksa par izpildītiem darbiem notiks 20 (divdesmit) dienu laikā pēc darbu nodošanas - pieņemšanas akta (bez iebildumiem) parakstīšanas un rēķina iesniegšanas Pasūtītājam.

6.4. Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums.

1.pielikums

iepirkuma procedūras nolikumam

Jaunlaicenes pagasta autoceļu uzturēšana

2015. gada pavasara- vasaras sezonā

Identifikācijas Nr. JPP 2015/1

**tehniskās specifikācijas**

Iepirkumam „Jaunlaicenes pagasta autoceļu uzturēšana 2015. gada pavasara- vasaras sezonā”

1. Iepirkums sadalīts septiņās daļās:

 1.1. Iepirkuma 1. daļa – ceļa klātnes planēšana;

1.2. Iepirkuma 2. daļa - mehanizēta zāles pļaušana;

1.3. Iepirkuma 3. daļa – iesēdumu un bedru labošana grants, šķembu segumos un uzlabotos grants ceļos;

1.4. Iepirkuma 4. daļa – bojāto dzelzsbetona caurteku posmu nomaiņa;

1.5. Iepirkuma 5. daļa - asfalta seguma bedrīšu aizpildīšana ar šķembām un bitumena emulsiju izmantojot nepilno tehnoloģiju;

1.6. Iepirkuma 6.daļa- nomaļu mehanizēts remonts;

1.7. Iepirkuma 7. daļa-bojāto plastmasas caurteku posmu nomaiņa

1. Pasūtītājs negarantē līguma izpildi pilnā apjomā un saglabā tiesības izmainīt kopējo apjomu atkarībā no pieejamā finansējuma.
2. Pretendents apņemas saskaņā ar Pasūtītāja telefonisku pasūtījumu no 2015.gada13.aprīļa līdz 2015.gada 31.oktobrim veikt Jaunlaicenes pagasta autoceļu uzturēšanu pavasara-vasaras periodā.
3. Pakalpojumu uzsāk ne vēlāk kā 24 stundas pēc telefoniska pieteikuma.
4. Visiem pakalpojuma materiāliem jābūt sertificētiem.
5. Pretendentiem nepieciešams atbilstošs, nodrošinājums un pieredze attiecīgo darbu veikšanai.
6. Darbu izpilde notiek pēc Alūksnes novada pašvaldības apstiprinātām autoceļu uzturēšanas darbu specifikācijām.

1.daļa: Ceļa klātnes planēšana

**A. Mērķis:**

Uzlabot satiksmes drošību, nodrošināt ceļa klātnes līdzenumu, ūdens atvadi no tās, uzlabojot vai saglabājot esošo šķērskritumu.

**B. Mērvienība:**

Jāuzmēra planēšanas tehnikas veikto darba pārgājienu kilometros (pārg.km).

**C. Darba apraksts:**

1. Pārbrauciens līdz darba vietai;

2. Ceļa klātnes planēšana;

3. Pārbrauciens līdz nākošai darba vietai vai atgriešanās ražošanas bāzē.

**D. Materiāli:**

----------

**E. Iekārtas:**

Izmantojami motorgreideri.

**F. Darba izpilde:**

Planējot ceļa klātni nolīdzina šķērsvilnīšus, 3 – 4 cm dziļas bedrītes, nelielus iesēdumus un citas deformācijas. Vajadzības gadījumā attīrot ceļa klātni no svešķermeņiem.

Planēšanu veic pie minerālā materiāla optimālā mitruma. Planēšanu veic virzienā no ceļa klātnes šķautnes uz asi.

**G. Prasības izpildītam darbam:**

Pēc planēšanas ceļa klātnei jābūt līdzenai visā platumā, bez šķērsviļņiem, vaļņiem garenvirzienā un bedrēm. Uz ceļa klātnes nedrīkst atrasties velēna vai akmeņi, kas lielāki par 70 mm. Seguma malās nedrīkst palikt planēšanas procesā radušies vaļņi.

Taisnos posmos un liela rādiusa līknēs šķērskritums 2 % - 5 % un pareizā virzienā. Līknēs pareiza virziena virāža līdz 6 % (ieskaitot).

Pēc planēšanas grants, šķembu vai grunts seguma sajūguma vietai ar melno segumu, tiltu klājumu jābūt līdzenai.

Darba dienas beigās nedrīkst palikt neizlīdzināts valnis. Ja nav iespējams valni izlīdzināt, tad šādā ceļa posmā jāuzstāda nepieciešamie satiksmes organizācijas līdzekļi.

**H. Uzmērījumi un kvalitātes novērtējums:**

Izpildītais darbs kontrolējams visā apgabalā neatbilstības gadījumā veicot nepieciešamos pasākumus prasību nodrošināšanai.

**2.daļa:** **Mehanizēta zāles pļaušana**

**A. Mērķis:**

 Uzlabot ceļa un tam pieguļošo teritoriju pārredzamību, veicināt ūdens atvadi no ceļa klātnes un sāngrāvjiem, veikt profilaksi pret nezāļu sēklu izplatību.

**B. Mērvienība:**

Darba daudzums uzmērāms darba pārgājiena kilometros (pārg. km)

**C. Darba apraksts:**

1. Pārbrauciens līdz darba vietai;

2. Zāles pļaušana;

3. Nopļautās zāles izkliedēšana;

4. Pārbrauciens līdz nākošai darba vietai vai atgriešanās ražošanas bāzē.

**D. Materiāli:**

**E. Iekārtas:**

 Tehnikai uzkarinātas, piekabinātas pļaujmašīnas vai rideri ar darba platumu ≥ 1,2 m

**F. Darba izpilde:**

Pielieto mehanizētai zāles pļaušanai autoceļa nomalēs, nogāzēs, grāvjos un sadalošā joslā ar platumu ≤ 4 m.

Nopļauto zāli atstāj izklaidus uz vietas satrūdēšanai, tā nedrīkst traucēt ūdens atvades sistēmas darbību.

Darba gājiena platums atkarīgs no pielietotā mehānisma darba platuma, atsevišķos gadījumos, lai nodrošinātu pļaušanas pabeigtību darba gājiena platums drīkst būt šaurāks par darba platumu.

**G. Prasības izpildītam darbam:**

Visā darba zonā līdzeni nopļauta zāle. Palikušo stiebru garums nedrīkst būt garāks par 10 cm.

Nopļautā zāle netraucē ūdens atvades sistēmas darbu un nepiegružo ietves, pieturvietas platformas un brauktuvi.

**H. Uzmērījumi un kvalitātes novērtējums:**

Izpildītais darbs kontrolējams visā autoceļa (posma) garumā, neatbilstības gadījumā jāveic pasākumi prasību nodrošināšanai. Ja izpļaujamās zāles joslas platums ir līdz 1,6 m, to apmaksā kā vienu veselu gājienu, neatkarīgi no veikto darba gājienu skaita.

**3.daļa:** **Iesēdumu un bedru labošana grants, šķembu segumos un uzlabotas grunts ceļos**

**A. Mērķis:**

Uzlabot ceļa klātnes līdzenumu.

**B. Mērvienība:**

Jāuzmēra iestrādātā minerālā materiāla apjoms irdenā stāvoklī (m3).

**C. Darba apraksts:**

1. Pārbrauciens līdz darba vietai;

2. Satiksmes organizācijas līdzekļu uzstādīšana;

3. Iesēdumu un bedru piebēršana ar pievestu materiālu;

4. Seguma planēšana (profilēšana);

5. Satiksmes organizācijas līdzekļu noņemšana;

6. Pārbrauciens līdz nākošai darba vietai vai atgriešanās ražošanas bāzē.

**D. Materiāli:**

Pieļaujama dabīga grants materiāla pielietošana, kura fizikāli mehāniskās īpašības ir augstākas vai analogas remontējamā seguma materiāla īpašībām, kas nesatur māla gabalus vai pikas, velēnas, saknes un citas organiskas vielas vai citus nepieņemamus piemaisījumus.

Dabīgais grants materiāls nedrīkst saturēt daļiņas, kuru izmērs lielāks par 70 mm.

Smalkās frakcijas (procentuālais daudzums, kas iziet caur 0,063 mm sietu nedrīkst pārsniegt 15 %, nosakot pēc standarta LVS EN 933:1.

**E. Iekārtas:**

----------

**F. Darba izpilde:**

Darbs paredzēts dažādu iemeslu dēļ radušos atsevišķu iesēdumu vai bedru likvidēšanai grants, šķembu un uzlabotas grunts segās ar pievestu dabīgu grants materiālu līdz 50 m3 vienā vietā.

Iesēdumu (bedri) iztīra no netīrumiem, dubļiem, ūdens un aizpilda ar pievestu dabīgu grants materiālu.

Pēc materiāla izvešanas ceļa sega iesēduma (bedres) vietā jānoplanē vai jānoprofilē.

**G. Prasības izpildītam darbam:**

Ceļa klātnei jābūt līdzenai visā platumā, bez šķērsviļņiem un bedrēm. Uz ceļa klātnes nedrīkst atrasties velēna vai daļiņas, kas lielākas par 70 mm. Seguma malās nedrīkst palikt vaļņi.

Šķērskritumam ir jābūt pareizā virzienā.

Pēc planēšanas grants, šķembu vai grunts seguma sajūguma vietai ar melno segumu, tiltu klājumu jābūt līdzenai, bez trieciena.

Darba dienas beigās nedrīkst palikt neizlīdzināts valnis. Ja nav iespējams valni izlīdzināt, tad šādā ceļa posmā jāuzstāda nepieciešamie satiksmes organizācijas līdzekļi.

**H. Uzmērījumi un kvalitātes novērtējums:**

Jākontrolē objektā pievestā un iestrādātās grants apjoms katrā automašīnā.

Neatbilstību kontrole izpildāma visur, kur vizuāli konstatēta neatbilstības iespējamība. Neatbilstību gadījumā jāveic labojumi.

4.daļa:Bojāto dzelzbetona caurteku posmu un gala sienu nomaiņa

**A. Mērķis:**

Novērst caurteku bojājumus un palielināt konstrukciju kalpošanas laiku.

 **B. Mērvienība:**

Jāuzmēra nomainītās caurtekas garums (m).

**C. Darba apraksts**:

Pārbrauciens līdz darba vietai;

Darba veikšanai nepieciešamo satiksmes organizācijas līdzekļu uzstādīšana;

Caurtekas posma nomaiņa;

Darba vietas norobežojuma noņemšana ;

Pārbrauciens līdz nākošai darba vietai vai atgriešanās ražošanas bāzē.

**D. Materiāli:**

Nomainīto caurteku posmu sieniņu biezumam jābūt vienādam ar pārējo caurteku posmu sieniņu biezumu. Caurteku posmiem jābūt paredzētiem lietošanai autoceļos un caurteku posmiem ir jābūt no betona, kas atbilst LVS EN 206-1:2000 „Betons. 1.daļa: Tehniskie noteikumi, darbu izpildījums, ražošana un atbilstība” noteiktajām prasībām. Spiedes stiprības klase ne zemāka C30/37; ārējās iedarbības klase XD2, nominālais maksimālo pildvielu izmērs ir diapazonā no 20mm līdz 32 mm, hlorīdu satura klase Cl0,20, sasaldēšanas un atkausēšanas iedarbības klase XF4.

Agresīvos ūdeņos darbojošās caurtekās jāpielieto betons, kas atbilst ārējās vides ķīmiskās iedarbības klasei XA1, XA2 vai XA3 atbilstoši LVS EN 206-1:2000 2.tabulai.

Hidroizolācija līmētai jāatbilst šādu hidroizolācijas darbu izpildes prasībām un ražotāja specifikācijām.

Bitumena mastikai jāatbilst betona virsmas gruntēšanas darbu izpildes prasībām un ražotāju specifikācijai.

Materiāla patēriņa normas dotas uz 1 caurtekas metru. Posma garums netiek ierobežots :

**Dzelzsbetona caurtekas posmi ar diametru 1,50m uz grants pamata:**

Grants (šķembas ) – 0,99 m3;

Bitumena mastika - 0,022 t;

Ruberoids (stikla audums ) – 3,32m2;

Cementa java - 0,022 m3 .

**E. Iekārtas:**

----------

**F. Darba izpilde:**

Ja ekspluatācijas laikā caurteku posmi ir bojāti vai atsevišķi posmi nosēdušies, tad ir jānoskaidro šo defektu rašanās iemesls un pie posmu nomaiņas tie jānovērš. Darbi jāizpilda šādā secībā:

1.Ceļa segas grants pamata noņemšana un novietošana atsevišķā kaudzē (ja bojātais un atrokamais caurtekas posms ir zem seguma) (asfalta seguma demontāža apmaksājama pēc izcenojuma 4.1.8.);

2. Zemes klātnes atrakšana līdz caurtekas pamatam;

3. Bojāto caurteku posmu nojaukšana;

4. Pamata vizuāla pārbaude (vai betona pamatiem nav plaisu, vai šķembu un grants pamatojuma biezums atbilst tipa projektā paredzētajam biezumam);

5. Ūdens atsūknēšana no būvbedres (slapjās gruntīs);

6. Caurtekas pamata pastiprināšana, ja nepieciešams;

7. Caurtekas posma montāža. Novietojot posmus uz lekāliem betona blokiem vai monolīta betona pamata, jāpielieto koka ķīļi (neizņemami), kas nodrošina spraugu, lai to aizpildītu ar betona javu;

8. Šuvju izveidošana. Pēc caurtekas posmu montāžas šuves starp posmiem aizpilda ar bitumā vārītām pakulām un bitumena mastiku. Virs šuvēm jāuzlīmē divkārtīga ruberoīda vai cita izolācijas materiāla hidroizolācija 25 cm platumā, bet caurtekas posma virsma, kas būs saskarē ar zemes klātnes grunti, jāapsmērē ar bitumena mastiku. No caurtekas iekšpuses šuves jāaizpilda ar cementa javu (cements: smilts attiecība 1:3);

9. Caurtekas posmu aizbēršana. Tā jāizdara vienlaikus no abām pusēm ar horizontāliem grunts slāņiem, kuru biezums 15 – 20 cm. Jāsablīvē ar vibroblietēm. Caurtekai jābūt nosegtai ar ne mazāk kā 0,5 m biezu grunts vai ceļa būvmateriālu slāni;

10. Segas konstrukcijas atjaunošana. (asfalta betona seguma atjaunošanas izmaksas apmaksājamas atsevišķi atbilstoši izcenojumam 4.1.7);

10. Būvgruži (nederīgie caurteku posmi, atskaldītais betons, nofrēzētais asfalts utt. jānogādā uzņēmēja atbērtnē.

**G. Prasības izpildītam darbam:**

Caurtekai ir jābūt tīrai visā tās garumā. Gala atbalstsieniņām atraktām, atsedzot to augšējo virsmu un fasādes daļu līdz caurtekas gultnes apakšējai daļai. Ceļa nogāžu virsmai un darbu laikā skartajai teritorijai jābūt noplanētai atbilstošā slīpumā.

Uzstādīto blakus esošo caurteku posmu asu nobīde pieļaujama ne vairāk kā 10mm. Montāžas spraugas starp caurtekas posmiem nedrīkst būt lielākas par 10mm. Saduršuvēm jābūt pārklātām ar divām kārtām līmētās hidroizolācijas, katru caurtekas posmu pārsedzot vismaz 25 cm platumā. Caurtekas posmiem ir jābūt bez plaisām, izdrupiem un korozijas skarta stiegrojuma.

Caurteku teknes augstuma atzīmēm jāatbilst paredzētajām vai jānodrošina ceļa klātnei pieguļošo virszemes ūdeņu novadīšanu. Pieļaujamo augstuma atzīmju atšķirība no paredzētā ne vairāk kā 20 mm.

**H. Uzmērījumi un kvalitātes novērtējums:**

Pirms caurtekas posmu montāžas jāpārbauda pamata izbūves kvalitāti (biezums, sablīvējums, platums).

Pirms caurtekas būvbedres aizbēršanas, jāpārbauda caurtekas posmu uzstādīšanas precizitāte (teknes atzīme, asu nobīdes), montāžas un hidroizolācijas darbu kvalitāte.

Pārbaudes un uzmērījumi izpildāmi jebkurā vietā, ja vizuāli konstatēta neatbilstību iespējamība. Neatbilstību gadījumā jāveic nepieciešamie labojumi prasību nodrošināšanai.

**5.daļa: Asfalta seguma bedrīšunaizpildīšana ar šķembām un bitumena emulsiju izmantojot nepilno tehnaloģiju**

**A. Mērķis:**

Nodrošināt ceļa līdzenumu un virsmas ūdens atvadi no ceļa seguma.

**B. Mērvienība:**

Izpildītais darbs mērāms kā aprēķinātais aizpildīto bedrīšu laukums kvadrātmetros (m2).

**C. Darba apraksts:**

1. Pārbrauciens līdz darba vietai;

2. Darba veikšanai nepieciešamo satiksmes organizācijas līdzekļu uzstādīšana;

3. Bedrītes iztīrīšana mehāniski vai ar saspiesta gaisa palīdzību;

4. Bedrītes gruntēšana (izsmidzināšana) ar bitumena emulsiju;

5. Šķembu iebēršana sagatavotā bedrītē;

6. Šķembu pārliešana ar bitumena emulsiju;

7. Aizpildītās bedrītes pārbēršana ar minerālo materiālu;

8. Darba veikšanai nepieciešamo satiksmes organizācijas līdzekļu novākšana;

9. Pārbrauciens līdz nākošai darba vietai vai atgriešanās ražošanas bāzē.

**D. Materiāli:**

Darba izpildei pielietojama standarta LVS 92 prasībām atbilstoša bitumena emulsija ar bitumena saturu virs 58 %. Ieteicams pielietot vidēji ātri sadalīgu katjonu bitumena emulsiju BE65M vai ātri sadalīgu katjonu bitumena emulsiju BE65R. Bitumena emulsijas patēriņš - 0,012 t/m2 (vidējais bedrīšu dziļums 4 cm).

Bedrīšu aizpildīšanai jāizmanto dabisks minerālmateriāls, kas nedrīkst saturēt māla gabalus vai pikas, velēnas, saknes un citas organiskas vielas vai citus nepieņemamus piemaisījumus. Atbilstoši bedres dziļumam pielietojams vienas vai vairāku frakciju rupjš minerālmateriāls, kura D ≤16 mm.

Lietojamiem minerālajiem materiāliem jāatbilst standarta LVS EN 13043

Minerālā materiāla patēriņš - 0,068 t/m2 (vidējais bedrīšu dziļums 4 cm).

Aizpildīto bedrīšu pārbēršanai pielietojams minerālmateriāls, kura īpašības atbilst šādām prasībām:

materiāla lielākās daļiņas izmērs D ≤8 mm,

cauri 0,063 mm sietam izsijātā materiāla daudzums ≤ 3 %.

Minerālā materiāla patēriņš pārbēršanai - 0,003 t/m2.

**E. Iekārtas:**

Bedrīšu aizpildīšanai jāizmanto specializēta iekārta, kas nodrošina bitumena emulsijas vienmērīgu izsmidzināšanu. Iekārtas bitumena emulsijas tvertnei jābūt apsildāmai, apgādātai ar temperatūras mērītāju un kalibrētai.

**F. Darba izpilde:**

Tehnoloģija pielietojama asfalta segumu bedrīšu remontam. Bedrīšu remonts jāveic pie apkārtējā gaisa temperatūras ne zemākas par +5ºC.

Pirms saistvielas izsmidzināšanas bedrīti un apkārtējā seguma bojāto virsmu jāattīra no putekļiem, dubļiem, vaļīgiem asfalta gabaliem un dažādiem priekšmetiem. Ar bitumena emulsiju gruntē bedrītes dibenu, malas un apkārtējo bojāto virsmu.

Iestrādājamās šķembas nedrīkst būt pārlieku sausas. Pirms iestrādes tās ir ieteicams nedaudz samitrināt. Bitumena emulsija jāizsmidzina vienmērīgi, tās darba temperatūra ir no 50ºC līdz 70ºC. Remontēto virsmu vienmērīgi jānokaisa ar minerālo materiālu.

Pēc darbu veikšanas uz 1 diennakti ievieš ātruma ierobežojums 70 km/h un remonta posmu apzīmē ar ceļa zīmi nr. 116 „Uzbērta grants vai šķembas”. Pēc ātruma ierobežojumu noņemšanas brīvais minerālais materiāls ir jānoslauka.

**G. Prasības izpildītam darbam:**

Aizpildīto bedrīšu vietā seguma augstums nedrīkst būt zemāks par esošā seguma līmeni vai augstāks vairāk kā par + 8 mm.

Darbu beidzot, segumam jābūt tīram - uz tā nedrīkst palikt brīva saistviela un brīvs minerālais materiāls.

**H. Uzmērījumi un kvalitātes novērtējums:**

Jākontrolē izlietotās emulsijas un šķembu daudzums visā apgabalā. Pēc iestrādātās emulsijas daudzuma aprēķina aizpildīto bedrīšu laukumu.

Spraugu zem latas uzmēra jebkurā vietā, ja vizuāli konstatēta neatbilstību iespējamība. Ja konstatēta neatbilstība tad tā ir uzņēmējam jānovērš - nofrēzējot paaugstinājumu vai aizpildot padziļinājumu.

**6.daĻa: nomaļu mehanizēts remonts**

**A. Mērķis:**

Atjaunot nomales līdzenumu.

**B. Mērvienība:**

Jāuzmēra iestrādātā materiāla blīvais apjoms (m3).

**C. Darba apraksts:**

1. Pārbrauciens līdz darba vietai.

2. Darba veikšanai nepieciešamo satiksmes organizācijas līdzekļu uzstādīšana.

3. Nomaļu materiāla iestrādāšana.

4. Iestrādātā materiāla blīvēšana ar veltni vai vibroplati.

5. Segas slaucīšana.

6. Darba veikšanai nepieciešamo satiksmes organizācijas līdzekļu novākšana.

7. Pārbrauciens līdz nākošai darba vietai vai atgriešanās ražošanas bāzē.

**D. Materiāli:**

Nomaļu uzpildīšanai pielieto minerālā materiāla maisījumus 0/16 vai 0/32.

Prasības maisījumu materiāliem: - Plākšņainības indekss ≤ 35 - Drupinātā vai lauztā virsma masas % 50 - 100 (nosaka tikai šķembām no drupinātas grants - Losandželosas koeficients ≤ 45)

Nomaļu remontam izlietotā materiāla daudzumu nosaka ņemot vērā sablīvējuma koeficientu 1,24.

**E. Iekārtas:**

Iekārtas, kas nodrošina pievestā materiāls izbēršanu un izlīdzināšanu uz nomales.

Pneimo riteņu vai valču veltnis, kura svaram jābūt ne mazākam par 8 t vai vibrobliete.

Laistāmā mašīna.

Mehāniskā slota.

**F. Darba izpilde:**

Ceļa nomaļu remonts nepieciešams, ja tā ir zemāka par ceļa segu, tajā radušās bedres vai iesēdumi, kurus nav iespējams likvidēt veicot nomaļu profilēšanas darbus.

Iestrādāta materiāla blīvēšana jāveic ar veltņiem līdz sablīvējamā virsmā nepaliek blīvējamās iekārtas pēdas. Maziem darba apjomiem blīvēšanai pielieto vibroblieti.

Iestrādājamajam materiālam jābūt optimāli mitram, nepieciešamības gadījumā veic materiāla laistīšanu.

Pēc nomales remonta jāveic segas slaucīšana.

**G. Prasības izpildītam darbam:**

Izremontētajai nomalei jābūt līdzenai ar šķērskritumu 3 - 5 % ceļa klātnes šķautnes virzienā. Virāžās nomales šķērskritums var būt līdz 6 % un tam jābūt vērstam uz līknes iekšpusi .

Segas malas un nomales sajūgumam izremontētajās vietās jābūt vienā līmenī vai ne zemāk par 10 mm.

Nomalē nedrīkst palikt blīvējamās iekārtas pēdas.

Ceļa segai pēc nomaļu remonta jābūt tīrai.

**H. Uzmērījumi un kvalitātes novērtējums:**

Jākontrolē izpildītajā darbā pielietotā materiāla daudzums.

Nomales šķērskrituma, segas malas un nomales sajūguma uzmērījumi jāveic vietās, kur vizuāli konstatēta neatbilstība.

Neatbilstību gadījumā jāveic labojumi.

7.daļa: Bojāto plastmasas caurteku posmu nomaiņa

**A. Mērķis :**

Novērst caurteku bojājumus un palielināt konstrukciju kalpošanas laiku.

**B. Mērvienība:**

Jāuzmēra nomainītās caurtekas garums (m).

**C. Darba apraksts:**

Pārbrauciens līdz darba vietai;

Darba veikšanai nepieciešamo satiksmes organizācijas līdzekļu uzstādīšana;

Caurtekas posma nomaiņa;.

Darba vietas norobežojuma noņemšana;

Pārbrauciens līdz nākošai darba vietai vai atgriešanās ražošanas bāzē.

**D. Materiāli:**

Plastmasas caurtekas pareiza diametra, ražotas lietošanai autoceļos. Atkarībā no materiāla, caurulei jāatbilst šādu standartu prasībām – LVS 160:1999 „Sintētiskie būvmateriāli - Etilēna un propilēna polimēru stingrās caurules - Drošības kritēriji”, LVS 342 :2001 „Sintētiskie būvmateriāli - Stingrās caurules no neplastificēta polivinīlhlorīda - Drošības kritēriji” vai LVS 342: 2001/2003:A1 Sintētiskie būvmateriāli – „Stingrās caurules no neplastificēta polivinīlhlorīda - Drošības kritēriji”. Iebūvējamo caurteku stinguma klasei ir jābūt vienādai vai lielākai par SN 8 (8 KN/m2).

Materiāla patēriņa normas dotas uz 1 caurtekas metru. Posma garums netiek ierobežots :

**Plastmasas caurtekas ar diametru 0,4m;**

Plastmasas caurules posms l = 1m;

Grants (smilts ) pamatam = 0,18 m3;

Savienojumi – 1 savienojums uz 2 savienojamiem cauruļu posmiem;

Grants (smilts ) pamatam = 0,52 m3;

Savienojumi – 1 savienojums uz 2 savienojamiem cauruļu posmiem;

**E. Iekārtas:**

----------

**F. Darba izpilde**:

Ja ekspluatācijas laikā caurteku posmi ir bojāti vai atsevišķi posmi nosēdušies, tad ir jānoskaidro šo defektu rašanās iemesls un pie posmu nomaiņas tie jānovērš. Darbi jāizpilda šādā secībā:

Ceļa segas grants pamata noņemšana un novietošana atsevišķā kaudzē (ja bojātais un atrokamais caurtekas posms ir zem seguma);

Zemes klātnes atrakšana līdz caurtekas pamatam;

Bojāto caurteku posmu nojaukšana;

Pamata vizuāla pārbaude;

Ūdens atsūknēšana no būvbedres (slapjās gruntīs);

Caurtekas pamata pastiprināšana, ja nepieciešams;

Caurtekas posmu un savienojumu montāža;

Caurtekas posmu aizbēršana jāveic vienlaikus no abām pusēm ar horizontāliem grunts slāņiem, kuru biezums 15 – 20 cm. Jāsablīvē ar vibroblietēm. Caurtekai jābūt nosegtai ar ne mazāk kā 0,5 m biezu grunts vai ceļa būvmateriālu slāni;

Segas konstrukcijas atjaunošana;

Būvgruži (nederīgie caurteku posmi, atskaldītais betons, nofrēzētais asfalts utt.) jānogādā uzņēmēja atbērtnē.

**G. Prasības izpildītam darbam:**

Caurtekai ir jābūt tīrai visā tās garumā. Caurteku galiem nostiprinātiem. Ceļa nogāžu virsmai un darbu laikā skartajai teritorijai jābūt noplanētai atbilstošā slīpumā.

Uzstādīto blakus esošo caurteku posmu asu nobīde pieļaujama ne vairāk kā 10mm. Montāžas spraugas starp caurtekas posmiem nedrīkst būt lielākas vai mazākas kā noteikts rūpnīcas izgatavotājas specifikācijās.

 Caurteku teknes augstuma atzīmēm jāatbilst paredzētajām vai jānodrošina ceļa klātnei pieguļošo virszemes ūdeņu novadīšana. Pieļaujamo augstuma atzīmju atšķirība no paredzētā ne vairāk kā 20 mm.

**H. Uzmērījumi un kvalitātes novērtējums:**

Caurtekas posmu pamata izbūves kvalitāte (biezums, sablīvējums, platums) jāpārbauda pirms caurtekas posmu montāžas.

Caurtekas posmu uzstādīšanas precizitāte (teknes atzīme, asu nobīdes, montāžas kvalitāte un hidroizolācijas darbu kvalitāte jāpārbauda pirms caurtekas būvbedres aizbēršanas.

Pārbaudes un uzmērījumi izpildāmi jebkurā vietā, ja vizuāli konstatēta neatbilstību iespējamība. Neatbilstību gadījumā jāveic nepieciešamie labojumi prasību nodrošināšanai.

2.pielikums

iepirkuma procedūras nolikumam

„Jaunlaicenes pagasta autoceļu uzturēšana

2015.gada pavasara- vasaras sezonā”

Identifikācijas Nr. JPP 2015/1

**Jaunlaicenes pagasta autoceļu saraksts**

|  |  |  |  |  |
| --- | --- | --- | --- | --- |
| Nr.  | Pagasta autoceļu  | Uzturēšanas posms | Garums | Ceļa platums m |
| p.k. | nosaukums | no km | līdz km | km |  |
| 1. | Dienvidu iela | 0.00 | 1.057 | 1.057 | 6 |
| 2. | Āres-Kundziņi-Vidzemes šoseja | 0.00 | 2.06 | 2.06 | 6 |
| 3. | Bambāļi-Tortuži-Dēliņkalns | 0.00 | 4.172 | 4.172 | 7 |
| 4. | Jaunlaicene-Jānīši-Balti | 0.00 | 4.014 | 4.014 | 7 |
| 5. | Jaunlaicene-Dauguļi-Vidzemes šoseja | 0.00 | 2.821 | 2.821 | 7 |
| 6. | Lucka-Šļukums-Stiliņi-Rēveļi | 0.00 | 2.94 | 2.94 | 7 |
| 7. | Auziņas -Ausmas | 0.00 | 0.289 | 0.289 | 6 |
| 8. | Centrs-Līgotņi | 0.00 | 0.183 | 0.183 | 7 |
| 9. | Centrs-Dravnieki | 0.00 | 0.083 | 0.083 | 7 |
| 10. | Majorskola-Vārņi | 0.00 | 2.45 | 2.45 | 6 |
| 11. | Vēciņi-Brieži | 0.00 | 1.69 | 1.69 | 6 |
| 12. | Šļukums-Auguļi-Jenši | 0.00 | 3.281 | 3.281 | 7 |
| 13. | Vidzemes šoseja-Apukalns | 0.00 | 0.897 | 0.897 | 7 |
| 14. | Darbnīcu pievadceļš | 0.00 | 0.075 | 0.075 | 7 |
| 15. | Klincu ceļš | 0.00 | 1.03 | 1.03 | 4 |
| 16. | Auguļi-Apes robeža | 0.00 | 1.40 | 1.40 | 5 |
| 17. | Igrēni-Pilskalni | 0.00 | 0.905 | 0.905 | 5 |
| 18. | Jaunlaicene-Kambari-Grūbe | 0.00 | 1.23 | 1.23 | 5 |
| 19. | Karvas ceļš-Vecrullīši | 0.00 | 0.619 | 0.619 | 5 |
| 20. | Dienvidu iela-Attīrīšanas iekārtas | 0.00 | 0.314 | 0.314 | 6 |
| 21. | Jaundauguļi-Luguži | 0.00 | 0.781 | 0.781 | 5 |
| 22. | Lucka-Noras | 0.00 | 1.233 | 1.233 | 7 |
| 23. | Auguļi-Jenši | 0.00 | 1.20 | 1.20 | 6 |
|  | **Kopā:** |  | 34.724 | **34.724** |  |

3.pielikums

iepirkuma procedūras nolikumam

„Jaunlaicenes pagasta autoceļu uzturēšana

2015. gada pavasara- vasaras sezonā”

Identifikācijas Nr. JPP 2015/1

Piedāvājums iepirkumam

**“Jaunlaicenes pagasta autoceļu uzturēšana**

 **2015. gada pavasara- vasaras sezonā„**

 **(identifikācijas Nr. JPP 2015/1)**

**1. IESNIEDZA**

|  |  |
| --- | --- |
| **Pretendenta nosaukums** | **Rekvizīti** |
|  |  |

**2. KONTAKTPERSONA**

|  |  |
| --- | --- |
| **Vārds, uzvārds** |  |
| **Adrese** |  |
| **Tālr. / Fax** |  |
| **e-pasta adrese** |  |

1. **PIEDĀVĀJUMS**
	1. Apstiprinām, ka esam iepazinušies ar iepirkuma „Jaunlaicenes pagasta autoceļu uzturēšana 2015.gada pavasara-vasaras sezonā” (identifikācijas Nr. JPP 2015/1) aprakstu un piekrītam tā nosacījumiem, kā arī varam nodrošināt piedāvāto darbu izpildi.
	2. Pretendenta tehniskās iespējas (tabulu atļauts papildināt ar nepieciešamajām ailēm):

|  |  |  |
| --- | --- | --- |
| Piedāvātā tehnika pakalpojuma izpildes laikā | Ražotājvalsts, izlaides gads, masa, jauda | Tehniskais stāvoklis (tehniskās skates datums) |
|  |  |  |
|  |  |  |

* 1. Mēs piedāvājam veikt Alūksnes novada pašvaldības Jaunlaicenes pagasta autoceļu uzturēšanu 2015.gada pavasara- vasaras sezonā par sekojošu cenu (vienu vai vairākas pozīcijas):

|  |  |  |  |  |  |
| --- | --- | --- | --- | --- | --- |
| Nr.p.k. | Pakalpojuma nosaukums | Mērv. | Daudzums | Vienības cena bez PVN, EUR | Summa, EUR |
| bez PVN | ar PVN |
|  | Ceļu seguma planēšana |  km | 60 |  |  |  |
|  | Mehanizēta zāles pļaušana | pārg. km | 60 |  |  |  |
|  | Iesēdumu un bedru labošana grants un uzlabotas grunts ceļos | m3 | 150 |  |  |  |
|  | Bojātas dzelzbetona caurtekas gala sienas nomaiņa, remonts d= 150 cm | gb. | 1 |  |  |  |
| 5. | Asfalta seguma bedrīšu aizpildīšana ar šķembām un bitumena emulsiju izmantojot nepilno tehnoloģiju | m2 | 50 |  |  |  |
| 6. | Nomaļu mehanizēts remonts | m3 | 30 |  |  |  |
| 7. | Bojāto plastmasas caurtekas posmu nomaiņa d=0.4 | m | 6 |  |  |  |

* 1. Šis piedāvājums ir derīgs 60 (sešdesmit) dienas no piedāvājumu iesniegšanas termiņa beigām.
	2. Darbu apjoms var tikt samazināts atbilstoši pieejamajam finansējumam.
	3. Mēs apliecinām, ka visas piedāvājumā sniegtās ziņas par pretendentu un piedāvātajiem pakalpojumiem ir patiesas.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

Ieņemamais amats Vārds, uzvārds, paraksts Datums

Z.v.